9. Retssager mod de Røde Khmerer i Cambodja
B5-0055, 0057, 0063, 0070, 0075 og 0080/2001
Europa-Parlamentets beslutning om retssagen mod de Røde Khmerer i Cambodja
Europa-Parlamentet,
A. der henviser til, at det er nødvendigt, at dømme alle de ledere for Demokratisk Kampuchea, som er
ansvarlige for ca. 2 millioner cambodjaneres død i løbet af perioden 1975-1979,
B. der henviser til den aftale, der blev indgået i juli 2000 mellem FN og Cambodjas regering med henblik
på at oprette en særlig domstol bestående af cambodjanske og udenlandske dommere for at dømmedem, der er ansvarlige for dødsfaldene i Cambodja mellem 1975-1979,
C. der er overbevist om, at den demokratiske proces i Cambodja, de nye institutioners stabilitet og reha-
biliteringen af det civile samfund kun kan blive en realitet, hvis de, der er ansvarlige for dettefolkedrab, bliver stillet for retten,
D. der henviser til loven om amnesti, hvorved alle de Røde Khmerer, som har sluttet sig til regimet,
fritages for ansvar,
E. der henviser til, at de hovedansvarlige stadig lever uforstyrret i landet i grænseområderne op til
Thailand,
F. der henviser til, at kun to af dem sidder i fængsel i dag, Ta Mok Pdash som havde fortrængt Pol Pot i den
Røde Khmer-bevægelse i 1997 ved at lade ham idømme livsvarigt fængsel, inden han blev taget tilfange i marts 1999 Pdash og Kang Kek Leu Pdash tidligere direktør for torturcentret Tuol Sleng,
1. ærer bevæget mindet om ofrene for det frygtelige folkedrab, Cambodja har oplevet;
2. glæder sig over, at Cambodjas nationalforsamling og Cambodjas senat henholdsvis tirsdag den
2. januar 2001 og den 15. januar 2001 enstemmigt vedtog et lovforslag om retssagen mod de RødeKhmerer;
3. ser med glæde, at den domstol, som vil blive nedsat i Phnom Penh, vil omfatte både cambodjanske
og udenlandske dommere og anklagere og vil undersøge de forbrydelser, der blev begået af Røde Khmer-lederne fra april 1975til januar 1979;
4. opfordrer Forfatningsrådet til at godkende dette lovforslag så hurtigt som muligt, for at det kan blive
lov, når det er undertegnet af Kong Sihanouk;
5. ønsker, at retssagerne kan begynde så hurtigt som muligt og senest inden årets udgang, og ønsker, at
retssagerne ikke kun begrænses til at omfatte retssager mod de to ansvarlige, der for øjeblikket sidderfængslet;
6. opfordrer Cambodjas regering til, når loven først er vedtaget, igen at møde FN-embedsmændene for
at undertegne en aftale om samarbejde og indlede retsproceduren;
7. minder om, at et gennemskueligt og upartisk retssystem såvel som internationalt juridisk samarbejde
og respekt for de demokratiske principper er væsentlige elementer for fornyelse af forbindelserne mellemEU og Cambodja;
8. glæder sig over, at det nu er slut med den straffrihed, diktaturer, der krænker menneskerettighederne,
alt for ofte har nydt godt af;
9. fremhæver den omfattende hjælp fra EU til Cambodja, som var på næsten 786 mio. USD mellem
1992-1998, hvoraf der også var 67,1 mio. EUR til det europæiske program for rehabilitering af Cambodja;
10. pålægger sin formand at sende denne beslutning til Rådet, Kommissionen, FN, ASEAN-landene og
Cambodjas regering og parlament.C 262/258 DA 18.9.2001 De Europæiske Fællesskabers Tidende
Torsdag, den 18. januar 2001